【丑集上】【口部】 右·康熙笔画:5　·部外笔画:2《唐韵》于救切。《集韵》《韵会》尤救切。《正韵》爰救切,并音峟。与祐、佑通。《说文》:助也。《尔雅·释诂》:右,导也,勴也,亮也。《书·益稷》:予欲左右有民。注:左音佐。《太甲》:惟尹躬,克左右,厥辟宅师。《诗·大雅》:保右命尔,燮伐大商。又左之对也。《书·禹贡》:夹右碣石入于河。《礼·少仪》:赞币自左,诏辞自右。注:立者尊右。又上也。《前汉·公孙弘传》:守成上文,遭遇右武。注:师古曰:右亦上也。又《循吏传》:文翁以为右职。注:师古曰:右职,县中高职也。又强也。《后汉·明帝纪》:无令豪右,得固其利。又官名。《周礼·夏官》:司右,掌羣右之政令。注:羣右,戎右,齐右,道右也。又姓。《正字通》:汉右公弼,宋右嘉祥,明右岩。又《广韵》:汉复姓五氏:《左传》宋乐大心为右师,其后因官为氏,汉有中郞右师谭。晋贾华为右行,因官氏,汉有御史中丞右行绰。何氏《姓苑》有右闾、右扈、右南等氏。又山名,兽名。《山海经》:长右之山有兽,状如禺而四耳,其名长右。又与侑通。《周礼·春官·大祝》:以享右祭祀。注:右读为侑。劝也。又《广韵》《集韵》《韵会》《正韵》并云久切,音有。义同。○按《集韵》有上去二音,义实相通。《正韵》於上声训左、右手,去声训右、助,二音分二义,非。又叶以周切,音由。《诗·周颂》:我将我享,维羊维牛,维天其右之。○按《唐韵正》音以。今从朱注。又叶羽轨切,音以。《诗·卫风》:泉源在左,淇水在右。女子有行,远父母兄弟。弟叶满彼反。《秦风》:溯徊从之,道阻且右。溯游从之,宛在水中沚。宋玉《笛赋》:隆崛万丈,盘石双起。丹水涌其左,醴泉流其右。○按《唐韵正》云:右古音以历引经传子集证之,是直当读作以,非止叶音矣。又叶于记切,音异。《诗·小雅》:我有嘉宾,中心喜之。钟鼓旣设,一朝右之。喜,叶去声。又叶演女切,音与。陆云《陆丞相诔》:乃干中军,入作内辅。公侯陟降,在帝左右。《说文》:本作,从口从又。徐锴曰:言不足以左,复手助之。【笔顺】①一(横)②ノ(撇)③丨(竖)④㇕(横折)⑤一(横)【笔顺】❶“\ue816”从上、左包围“口”。❷长横在横中线上方;长撇从竖中线上端起笔,撇向左下格。❸“口”上宽下窄,首笔竖在竖中线左侧,底部与长撇撇尖持平。